
Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92/D. § (1) bekezdése szerint a személyes gondoskodást nyújtó szociális tevékenységet végző személy a külön jogszabályban meghatározottak szerint szakmai továbbképzésben vesz részt.
A személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet (a továbbiakban rendelet) 2. § (1) bekezdése szerint a továbbképzési kötelezettség minősített továbbképzésen való részvétellel és a program szerinti feltételek teljesítésével teljesíthető. A továbbképzés továbbképzési időszakokban történik. A továbbképzési időszak tartama négy év. A továbbképzési időszak kezdete a személyes gondoskodást nyújtó személy munkába állásának, foglalkoztatása megkezdésének napja, egyéni vállalkozói tevékenységet végző személy esetén a tevékenység megkezdésének napja. Ha a képesítéshez kötött tevékenységet főállásban munkaviszonyban vagy közalkalmazotti jogviszonyban vagy nevelőszülői foglalkoztatási jogviszonyban végző személy a képesítési előírásnak megfelelő szakképesítést a munkába állását, foglalkoztatása megkezdését követően szerzi meg, továbbképzési időszakának kezdete a szakképesítés megszerzésének napja.
A rendelet 3. § (1) bekezdése alapján a továbbképzési kötelezettség teljesítésének mérése pontozással (a továbbiakban: továbbképzési pontérték) történik.
A rendelet 3. § (2) bekezdése szerint a továbbképzésre kötelezettnek egy továbbképzési időszak alatt felsőfokú végzettség esetén 80, egyéb szakképesítés esetén 60 pontot kell megszereznie.
A rendelet 3. § (4) bekezdése alapján továbbképzési pontérték az (5) bekezdésben meghatározott, érvényes minősítéssel rendelkező minősített továbbképzési programokon történő részvétellel szerezhető. Ugyanazon minősített továbbképzési programon megszerzett továbbképzési pont az adott továbbképzési időszakban csak egyszer vehető figyelembe.
A rendelet 3/A. § (2) bekezdése alapján a továbbképzési időszak kezdőnapján az 1/A. számú melléklet szerinti munkakört betöltő továbbképzésre kötelezettnek (a továbbiakban: munkakörhöz kötött továbbképzésre kötelezett) a továbbképzési kötelezettsége teljesítéséhez a 3. § (2), illetve (3) bekezdésében előírt továbbképzési pontok
a) legalább 20%-át kötelező továbbképzés és
b) legalább 40%-át a továbbképzési időszak kezdőnapján betöltött munkakörhöz kötött továbbképzés teljesítésével kell megszereznie.
A rendelet 3/A § (3) bekezdése szerint a munkakörhöz kötött továbbképzésre kötelezett a 3. § (2), illetve (3) bekezdésében előírt továbbképzési pontoknak a (2) bekezdésben foglaltakon túl fennmaradó részét megszerezheti kötelező, bármely munkakörhöz kötött vagy választható továbbképzés teljesítésével.

A rendelet 15. § (1) bekezdése szerint a személyes gondoskodást nyújtó intézmény vezetője (a továbbiakban: munkáltató) éves továbbképzési tervet köteles készíteni.
(2) A továbbképzési terv tartalmazza
a) a tárgyévben továbbképzésben részt vevők várható számát, munkakörük és a várható távolléti idő feltüntetésével,
b) a továbbképzésben részt vevők helyettesítésére vonatkozó tervet,
c) a továbbképzésre fordítható források megjelölését és felosztását,
d) a továbbképzési kötelezettségüket teljesítők számát.
(3) A munkáltató köteles az éves továbbképzési tervben szereplő munkavállaló számára a továbbképzésen való részvétel idejére munkaidő-kedvezményt biztosítani, erre az időre távolléti díjat fizetni, a továbbképzés részvételi díját viselni.

A falugondnok továbbképzési időszaka: 2023. január 25-től 2027. január 24-ig tart. A falugondnok középfokú végzettséggel rendelkezik, így neki négy év alatt 60 pontot kell megszereznie. A 60 pontból 12 pontot kötelező továbbképzés, míg 24 pontot munkakörhöz kötött képzéssel kell megszereznie. Ezen túl a megszerzendő pontok fennmaradó részét a képzésre kötelezett megszerezheti kötelező, bármely munkakörhöz kötött vagy választható továbbképzés teljesítésével. A falugondnok képzést még nem teljesített, így mind a 60 pont megszerzése szükséges még. A 2025. évi továbbképzési terv az előterjesztés mellékletét képezi.

Kérem a Tisztelt Képviselő-testületet az előterjesztés megtárgyalására, a határozati javaslat elfogadására.


Határozati javaslat:

Mórágy Község Önkormányzat Képviselő-testülete a falugondnoki szolgálat 2025. évi továbbképzési tervét a határozat 1. sz. melléklete szerint jóváhagyja.

Utasítja az polgármestert, hogy a döntésről a falugondnokot tájékoztassa.

Felelős: Glöckner Henrik polgármester































								
1. [bookmark: _GoBack]sz. melléklet


TOVÁBBKÉPZÉSI TERV

FALUGONDNOKI SZOLGÁLAT

Mórágy

2025. év




Továbbképzésen részt vevő:		1 fő
Várható távolléti idő:			0 munkanap
Helyettesítés rendje:			nem szükséges helyettesítés
A továbbképzésre fordítható forrás:	60.000.-Ft
Továbbképzési kötelezettségét teljesíti: Kósa Zoltánné falugondnok
A képzés formája: A Slachta Margit Nemzeti Szociálpolitikai Intézet EFOP-3.8.2-2016-00001 és a VEKOP-7.5.1-16-2016-00001 azonosítószámú „Szociális humán erőforrás fejlesztése” című kiemelt projektek keretein belül szervezett kötelező és munkakörhöz kötött képzések közül 4 tetszőlegesen választott képzés, amely online formában teljesítendő, és a megszerezhető pontok száma 32.









image1.jpeg




